Bebeluş de 4 luni, mort în Sibiu după ce s-a infectat cu Sars Cov 2.
Un bebeluş de 4 luni a murit în Sibiu după ce s-a infectat cu Sars Cov 2. România a înregistrat miercuri un nou record absolut, la cazurile noi de infectare cu coronavirus – 5.343 -, la decese – 107 – şi la terapia intensivă – 861 persoane internate -.
Grupul de Comunicare Strategică a raportat astăzi decesul unui bebeluş de 4 luni, care avea mai multe afecţiuni. Bebeluşul era din Sibiu, internat tot într-un spital din Sibiu."Copilul a fost internat la noi în spital în data de 20 octombrie. Avea multiple alte afecţiuni. A fost intubat şi ventilat mecanic imediat după punerea diagnosticului. Copilul era din judeţul Sibiu, localitatea Nocrich şi este unul dintre cei trei pacienţi cu COVID-19 internaţi în ATI la Spitalul de Pediatrie din Sibiu şi singurul care a fost şi intubat", a declarat, pentru MEDIAFAX, dr. Ioana Mătăcuţă, purtătorul de cuvânt al Spitalului de Pediatrie din Sibiu.Până miercuri, în România au fost confirmate 222.559 de cazuri de persoane infectate cu noul coronavirus (COVID – 19). 6.681 de persoane diagnosticate cu virusul au murit. În ultimele 24 de ore, au fost raportate 107 decese.